Din momentul lansării acestui nou modul, a fost observată o creștere semnificativă a numărului de contestații, anunță sursa citată.
Astfel, în doar o lună de la implementare, au fost înregistrate 111 contestații online. Comparativ, în 2022, au fost depuse 194 de contestații, iar în 2023 numărul acestora a crescut la 290. Această creștere subliniază eficiența și accesibilitatea noului sistem online, consideră Agenția Servicii Publice.Menționăm, cetățenii nemulțumiți de rezultatele obținute la probele teoretice sau practice ale examenului auto au acum posibilitatea de a depune contestații online cu ușurință, accesînd site-ul Agenției Servicii Publice.
În plus, Agenția a introdus coduri QR pe borderourile de examen și pe autocolantele din sălile de examinare, pe panourile informative și pe vehiculele de examinare, facilitînd și mai mult procesul de depunere a contestațiilor.
Contestațiile pot fi depuse în termen de trei zile lucrătoare de la data susținerii probei, fie ea teoretică sau practică.